**PROFESSOR/A DE MÚSICA**

**BAREM DE MÈRITS**

La valoració dels mèrits s'ha d'efectuar d'acord amb la taula de barems que es detalla:

**1. Experiència profesional:** La puntuació global d'aquest apartat no pot superar els 10 punts.

a) Per experiència professional acreditada en impartir classes a escoles de música dependents d'administracions públiques de l'especialitat o especialitats a què es presenta: 0,20 punts per cada mes treballat si la jornada laboral és del 100 % (prorratejant-ne la puntuació si la jornada és inferior).

b) Per experiència professional acreditada en un lloc de feina de característiques similars a qualsevol administració pública de l'especialitat o especialitats a què es presenta: 0,15 punts per cada mes treballat si la jornada laboral és del 100 % (prorratejant-ne la puntuació si la jornada és inferior).

c) Per experiència professional acreditada fora de l'Administració, relacionada amb la plaça: 0,05 punts per cada mes treballat si la jornada laboral és del 100 % (prorratejant-ne la puntuació si la jornada és inferior), fins a un màxim d'1 punt.

Per acreditar l'experiència professional, s'ha d'aportar algun tipus de document on consti la data d'inici de la relació laboral i la de finalització, així com la categoria professional i les hores setmanals contractades. Si s'aporta la vida laboral, s'ha d'acompanyar amb documents que acreditin la categoria.

**2. Formació:** La puntuació d'aquest apartat no pot superar els 6 punts.

a) Per formació superior a la requerida en l'especialitat musical a la qual s'opta (grau superior de LOGSE o grau superior del Pla 66 de música): 2 punts.

b) CAP o màster en formació del professorat o altres màsters relacionats amb l'àmbit musical: 1 punt.

c) Per cursos de 10 hores o de durada superior relacionats amb l'especialitat o especialitats a què es presenta i/o relacionats amb qualsevol aspecte de l'àmbit musical (direcció, composició, metodologia, didàctica, etc.): 0,10 punts per cada 10 hores de formació, amb un màxim de 0,5 per unitat formativa. No es valoraran els cursos de menys de 10 hores o els que no indiquin la durada.

**3. Coneixements de llengua catalana**

La puntuació màxima d'aquest apartat és d'1 punt. S'han de valorar els certificats expedits o homologats per l'EBAP o l'òrgan competent en matèria de política lingüística de la CAIB. El nivell LA es pot acumular al C2 i la puntuació és la següent:

- Coneixements superiors (certificat C2): 0,80 punts.

- Coneixements de llenguatge administratiu (certificat LA): 0,20 punts